Luis Dimarumba

Si Padre Luis Dimarumba (25 Agosto 1890- ? )sarong pading sekular sa Naga, Camarines Sur, sarong edukador asin parasurat. Siya kaiba sa pagtogdas kan Academia Bicolana asin kan Sanghiran Nin Bikol. Siya man an nagin enot na Direktor kan Camarines Sur Catholic Academy (1927) na iyo na ang Ateneo de Naga University, kan ini pinagmuknà kan Simbahan Katoliko sa Naga.

An mga magurang niya iyo sinda Pedro Dimarumba asin Frisca Aytona. Nag'adal siya sa Seminario-Colegio de Nueva Caceres na kinua an Bachiller en Artes, asin Sagrada Teologia, dangan nag'adal pa sa Unibersidad kan Sto. Tomas sa kursong Derecho Canonigo.

Si Dimarumba nagin man kura paroko sa Baacay, Albay, Fiscal Eclesiastico kan diocesis, asin Vicario Foraneo kan Tabaco, Albay. Siya nagin Direktor man kan Catholic Central School, eskwelahan kan Simbahan Katoliko na namomogtak asin  nagooperar sa Tabaco, Albay kan panahon na idto, 1941.

Ginunoan
 Retrato sinapi sa Peñafrancia Official Souvenir Program. Sept. 20-21, 1941. Boklit 47 asin 192.
 Sanghiran Nin Bikol. Libreria y Imprenta Mariana. 1928.
 Hayokong na istorya kan buhay sinapi' sa: the Bicol Region directory. Commonwealth Press, Inc. Publ. Valentin de Niña Lazarte. 1936. p. 39.

Dimarumba, Luis
Dimarumba, Luis